དམངས་ཁྲོད་རྩོམ་རིག་གི་ས་གནས་རང་བཞིན་ནི་དེའི་གཞན་འགྱུར་རང་བཞིན་མཚོན་པའི་དན་རྟགས་མངོན་གསལ་ཞིག་ཡིན་ཞེས་བཤད་ཆོགགཞན་འགྱུར་བྱུང་བ་ནི་མ་རྩོམ་གཅིག་ལ་ཁྱབ་ཡུལ་གྱི་དབང་གིས་འགྱུར་ལྡོག་སྣ་ཚོགས་བྱུང་ཡོད་པར་མ་ཟད།དམངས་ཁྲོད་རྩོམ་རིག་ལ་ས་གནས་རང་བཞིན་གྱི་ཁྱད་ཆོས་མངོན་གསལ་ལྡན་པའང་མཚོན་ཡོད།ཡུལ་ཁམས་ཁོར་ཡུག་གིས་ཡོད་ཚད་ཐག་གཅོད་པ་མིན་ཡང་།དེ་ནི་གཞན་འགྱུར་རང་བཞིན་གྱི་གྲུབ་ཆ་གལ་ཆེན་ཞིག་རེད།མའོ་ཞིང་གིས་ལྷ་སྒྲུང་དཔེར་བཀོད་ནས་རང་གི་ལྟ་བ་བཏོན་པ་ནིམི་རིགས་སོ་སོའི་ལྷ་སྒྲུང་གི་ཁྱད་ཆོས་དང་ཁྱད་པར་ནི་མི་རིགས་སོ་སོའི་རང་རང་གི་ཁྱད་ཆོས་ལྡན་པའི་འཚོ་བ་ལས་བྱུང་བ་ཡིན།འོན་ཀྱང་མིའི་རིགས་ཀྱི་བྱིས་པའི་དུས་རབས་སུ།རྩོམ་རིག་གི་ཁྱད་ཆོས་སམ་མི་རིགས་ཀྱི་འཚོ་བའི་ཁྱད་ཆོས་གང་ཡིན་རུང་།དེ་གནས་སའི་རང་བྱུང་ཁོར་ཡུག་ལ་འབྲེལ་བ་དམ་པོ་ཡོད།རང་བྱུང་ཁོར་ཡུག་གིས་རིགས་སོ་སོའི་གནའ་རབས་སྐད་ཆ་དང་ཚིག་ཚོགས།སྐད་ཆའི་གྲུབ་སྟངས་སོགས་ལ་བག་ཆགས་ཟབ་མོ་བཞག་ཡོད་པར་མ་ཟད།ལྷ་སྒྲུང་དང་ལོ་རྒྱུས་སྙན་རྩོམ་རིང་མོ་སོགས་ཀྱི་ནང་དོན་གྱི་ཆ་ནས་ཀྱང་ཤུགས་རྐྱེན་ཟབ་མོ་བཞག་ཡོད།དཔེར་ན།ཕལ་ཆེར་མི་རིགས་ཡོངས་ལ་ཆུ་ལོག་གི་གཏམ་རྒྱུད་ཡོད་ཀྱང་།བོད་རང་སྐྱོང་ལྗོངས་ཀྱི་ལྷོ་པ་རིགས་ལ་ཆུ་ལོག་གི་གཏམ་རྒྱུད་མེད།རྒྱུ་མཚན་ནི་རུས་རྒྱུད་ཚོ་ཁག་དེ་དག་རི་སྒང་ཏུ་གཞིས་ཆགས་ཡོད་པས་ཆུ་ལོག་གིས་བསྣུབས་པའི་གནས་ཚུལ་མེད།ཡང་དཔེར་ན།ཐོག་ལྷ་ནི་མི་རིགས་མང་པོའི་ལྷ་སྒྲུང་དུ་ལྡོག་ཕྱོགས་ཀྱི་མི་སྣ་ཞིག་ཡིན་པ་དང་ཆུ་ལོག་གི་གནོད་སྐྱོན་བཟོ་བའི་གཏེ་བོ་རེད།འོན་ཀྱང་ལི་རིགས་ཀྱིས་ཐོག་ལྷ་ནི་དྲང་ཕྱོགས་ཀྱི་མི་སྣ་ཞིག་ཏུ་འཛིན་པ་རེད།དེ་ནི་ཧའེ་ནན་ཞིང་ཆེན་དུ་འབྲུག་སྒྲ་ཐོག་གློག་གི་གནོད་སྐྱོན་ཆེ་བས་ས་ཁུལ་གཞན་དང་བསྡུར་ན་ཐོག་ལྷར་དད་མོས་བྱེད་བཞིན་ཡོདཅེས་བརྗོད་ཡོད།